Source: http://tuhar.sk/index.php/2011/64-vzn-2011-c-3-2011/63-vzn-nakladanie-s-ko
Timestamp: 2019-02-16 00:53:03+00:00

Document:
VZN-nakladanie s KO
| | Prečítané: 4543x
Obecné zastupiteľstvo v Tuhári na základe úst. § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 39 zák. č. 223/2001 Z. z. o odpadoch a o zmene s doplnení niektorých zákonov v znení neskorších predpisov vydáva pre územie obce Tuhár toto
o nakladaní s komunálnym odpadom a drobným stavebným odpadom na území obce Tuhár
1. Obec ustanovuje týmto všeobecne záväzným nariadením (ďalej aj „VZN“) spôsob nakladania s komunálnymi odpadmi (ďalej aj „KO“) a s drobnými stavebnými odpadmi (ďalej aj „DSO“) podľa § 39 zákona o odpadoch, najmä spôsob zberu, zhromažďovania, prepravy a zneškodňovania komunálnych odpadov, spôsob separovaného zberu jednotlivých zložiek komunálnych odpadov (vrátane odpadov z obalov), spôsob nakladania s drobnými stavebnými odpadmi a elektroodpadmi z domácností, ako aj miesta určené na ukladanie týchto odpadov a na zneškodňovanie odpadov.
2. Obec zavedením systému zberu odpadov:
a) zabezpečuje zber a prepravu KO vznikajúcich na území obce za účelom ich zhodnotenia alebo zneškodnenia, v súlade so zákonom o odpadoch, vrátane zabezpečenia zberných nádob zodpovedajúcich systému zberu KO a zabezpečenia priestoru, kde môžu občania odovzdávať oddelené zložky KO v rámci separovaného zberu,
b) zabezpečuje podľa potreby, najmenej dvakrát do roka, zber a prepravu objemných odpadov, na účely ich zhodnotenia alebo zneškodnenia a oddelene vytriedených odpadov z domácností s obsahom škodlivín.
3. VZN upravuje práva a povinnosti držiteľov KO a DSO, pôsobiacich na území obce a povinnosti oprávnenej osoby vo vzťahu k nakladaniu s KO a DSO v záujme zaistenia ochrany životného prostredia, bezpečnosti a zdravia občanov a dodržiavania čistoty a verejného poriadku na území obce.
4. Ustanovenia tohto VZN sú účinné na celom území obce Tuhár
1. Odpadom je hnuteľná vec, ktorej sa jej držiteľ zbavuje, chce sa jej zbaviť alebo je povinný sa jej zbaviť v súlade s osobitnými predpismi.
2. Pôvodca odpadu je každý, koho činnosťou odpad vzniká, alebo ten, kto vykonáva úpravu, zmiešanie alebo iné úkony s odpadmi, ak ich výsledkom je zmena povahy alebo zloženia odpadov.
4. Nebezpečný odpad je odpad, ktorý má jednu alebo viac nebezpečných vlastností (výbušnosť, horľavosť, oxidačná schopnosť, tepelná nestálosť org. Peroxidov, schopnosť odpadov uvoľňovať pri styku so vzduchom alebo vodou jedovaté plyny, exotoxicita, následná nebezpečnosť, akútna toxicita, neskorší účinok, žieravosť, infekčnosť, rádioaktivita).
5. Komunálne odpady sú odpad z domácností vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby- podnikateľa; za odpady z domácností sa považujú aj odpady z nehnuteľností slúžiacich fyzickým osobám na nich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácností, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych združení.
6. Stavebný odpad sú všetky druhy odpadu vznikajúce pri stavebnej činnosti (napr. betón, tehly, škridly, keramika, materiály na báze sadry, drevo, sklo, plasty, asfalt, decht, výrobky z dechtu, vyťažená zemina, izolačné materiály, zmesný a demoličný odpad).
7. Drobné stavebné odpady (ďalej len DSO) sú odpady z bežných udržiavacích prác zabezpečovaných fyzickou osobou, nepodnikateľom, na vykonanie ktorých sa nevyžaduje stavebné povolenie a postačuje ohlásenie stavebných úprav na MsÚ/ OÚ......
8. Nakladanie s odpadmi je zber odpadov, preprava odpadov, zhodnocovanie odpadov a zneškodňovanie odpadov vrátane starostlivosti o miesto zneškodňovania.
9. Zhodnocovanie odpadov sú činnosti vedúce k využitiu fyzikálnych, chemických alebo biologických vlastností odpadov.
10. Zneškodňovaním odpadov sa rozumie také nakladanie s nimi, ktoré vedie k trvalému zabráneniu škodlivých vplyvov na zložky životného prostredia.
11. Zber odpadov je zhromažďovanie, triedenie alebo zmiešavanie odpadov na účel ich prepravy.
12. Zhromažďovanie odpadov je dočasné uloženie odpadov pred ďalším nakladaním s nimi.
13. Triedenie odpadov je delenie odpadov podľa druhov alebo oddeľovanie zložiek odpadov, ktoré možno po oddelení zaradiť ako samostatné druhy odpadov.
14. Separovaný zber je zber oddelených zložiek komunálnych odpadov.
15. Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu.
16. Skládkovanie odpadov je ukladanie odpadov na skládku odpadov.
17. Skládka odpadov je miesto alebo zariadenie, ktoré je určené k trvalému uloženiu odpadov za účelom ich zneškodnenia.
18. Elektroodpad z domácností je elektroodpad, ktorý pochádza z domácností fyzických osôb a z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu, ktorý pochádza z domácností fyzických osôb.
19. Biologicky rozložiteľný odpad je odpad rastlinného pôvodu, t.j. odpad zo záhrad, parkov vrátane odpadu z cintorínov a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu.
20. Objemné odpady sú komunálne odpady a drobné stavebné odpady, ktoré nie je možné pre ich veľký rozmer likvidovať v 110 l zberných nádobách, resp. 1100 l kontajneroch. Patria sem napr. nábytok, dvere, umývadlá, vane, stavebný odpad a iné.
21. Stanovište zberných nádob je spevnená plocha, prístupná vlastníkovi, nájomcovi alebo správcovi nehnuteľnosti a vozidlám zabezpečujúcim zber a prepravu komunálnych odpadov. Vhodné a prístupné stanovište pre zberné nádoby je povinný zabezpečiť užívateľ zbernej nádoby v súlade s platnými právnymi normami.
22. Platiteľ poplatku je vlastník, správca alebo nájomca nehnuteľnosti, bytu alebo nebytového priestoru. Ak je nehnuteľnosť, byt alebo nebytový priestor v spoluvlastníctve viacerých vlastníkov, je platiteľom zástupca alebo správca, určený vlastníkmi. Ak si vlastníci neurčia zástupcu alebo správcu, určí platiteľa mesto. Ak je vlastníkom štát alebo mesto, je platiteľom správca.
23. Organizácia zodpovedná za zber komunálnych odpadov je organizácia, ktorá má technické, materiálne a personálne zabezpečenie výkonu požadovanej činnosti a súhlas orgánu štátnej správy odpadového hospodárstva.
24. Program odpadového hospodárstva je základný dokument pre riadenie odpadového hospodárstva obce v oblasti nakladania s komunálnymi odpadmi a drobnými stavebnými odpadmi, spracovávaný a aktualizovaný na základe zákona č. 223/2001 Z.z. o odpadoch v znení neskorších predpisov, určujúci najmä smerovanie a ciele odpadového hospodárstva a opatrenia na ich dosiahnutie.
1. Na území obce Tuhár je zavedený intervalový systém zberu komunálnych odpadov (KO) a drobného stavebného odpadu (DSO) nasledovne:
- separovaný zber oddelených zložiek KO
- zber zmesového komunálneho odpadu
2. Systém zberu KO a DSO v rozsahu ustanovenom týmto VZN je záväzný v celom katastrálnom území obce Tuhár a pre všetkých pôvodcov KO a DSO, pokiaľ v tomto VZN nie je určené inak.
3. V obci nie je zavedený množstvový zber, avšak právnická osoba a fyzická osoba – podnikateľ môže obec požiadať o zavedenie množstvového zberu.
4. Pôvodca KO a DSO je povinný nakladať alebo inak s nimi zaobchádzať v súlade s týmto VZN (§ 39 ods. 5 zákona o odpadoch).
5. Obec Tuhár zabezpečuje aktuálnosť programu odpadového hospodárstva na základe monitoringu existujúceho stavu odpadového hospodárstva (predpísaná evidencia, analýzy), sledovaním vývojových trendov v oblasti legislatívy a technológií pre spracovanie odpadov a plnením svojich zákonných povinností
6. Ak ide o odpady z obalov, podmienky pre zabezpečenie ich zberu a zhodnotenia/recyklácie si vopred s obcou Tuhár v písomnej forme dohodne osoba, ktorá plní alebo ktorá pre iných zabezpečuje plnenie povinností podľa platného zákona o obaloch (tzv. povinné osoby a oprávnené organizácie podľa zákon č. 119/2010Z.z. o obaloch). Pre takéto osoby sú záväzné údaje o celkových množstvách a zložení odpadov z obalov a ich podiele na vyseparovaných zložkách komunálnych odpadov, uvedené v programe odpadového hospodárstva obce.
7. Držitelia KO a DSO sú povinní:
a) zhromažďovať zmesový komunálny odpad do jednotného typu zberových nádob – 110 l kuka nádob
b) z komunálneho odpadu vyzbierať a oddelene vytriediť jednotlivé vyseparovateľné zložky a to nasledovne :
- plasty(vrátane odpadov z obalov) do plastových vriec
- kovové obaly do plastových vriec
- papier(vrátane odpadov z obalov)
c) zabezpečiť dostatočný počet kontajnerov alebo zberných nádob na zmesový komunálny odpad, obstarať si zberné nádoby do osobného vlastníctva na vlastné náklady,
d) používať zberné nádoby typovo zodpovedajúce systému zberu KO v obci podľa tohto VZN,
e) zabezpečiť odpady pred ich odcudzením, znehodnotením alebo iným nežiaducim účinkom,
f) sprístupniť stojisko zberných nádob vozidlám zabezpečujúcim zber a prepravu odpadu,
g) dbať o to, aby zberná nádoba slúžila na zber vyčleneného odpadu a udržiavať ju v prevádzkyschopnom stave,
h) udržiavať čistotu a poriadok v stojiskách zberných nádob a v ich okolí.
i) poskytnúť pravdivé a úplné informácie súvisiace s nakladaním s KO a iným odpadom na výzvu obecného úradu s dokladom o skutočnom prevzatí odpadu oprávnenou osobou,
j) v prípade nedostatkov týkajúcich sa nakladania s KO a iným odpadom, vykonať nápravu uloženú obecným úradom v stanovenom termíne,
k) nakladať s nebezpečným odpadom podľa zákona o odpadoch
8. Povinnosti oprávnenej osoby:
a) vyprázdňovať zberné nádoby v rozsahu a za podmienok dojednaných s držiteľom odpadov tak, aby nedošlo k hygienickým, bezpečnostným, ekologickým, požiarnym a iným závadám, príp. ku škode na majetku,
b) po vyprázdnení zberné nádoby umiestniť späť na stanovište a do stojiska,
c) polročne predložiť obci výkaz o množstve odpadov, s ktorými nakladal počas tohto obdobia, jeho druhovej skladbe, o spôsobe nakladania s týmto odpadom, o spôsobe jeho využitia (vrátane množstva vyseparovaného KO), úpravy alebo zneškodňovania, prípadne o inom spôsobe nakladania s týmito odpadmi,
d) zabezpečovať vývoz objemného odpadu v rozsahu a za podmienok uvedených v tomto VZN,
e) priebežne pri svojej činnosti sledovať zloženie komunálnych odpadov a ohlásiť obci každú podstatnú (dlhodobú) zmenu v zložení a podieloch odpadov z obalov, uvedených v programe odpadového hospodárstva.
9. Umiestnenie zberných nádob:
a) zberné nádoby si vlastník alebo správca nehnuteľnosti umiestni prednostne na vlastnom pozemku, v prípade že to nie je možné, určí sa stanovište dohodou s obcou
b) zberné nádoby si vlastník alebo správca nehnuteľnosti po dobu nevyhnutnú na odvoz odpadu vyloží na chodník alebo iné prístupné miesto
10. Zakazuje sa :
b) odkladať do zberných nádob pre KO žeravý popol, výbušné predmety, stavebný odpad, kamenivo, vianočné stromčeky, uhynuté zvieratá, objemný odpad, chemické látky, látky znečistené olejovými a ropnými látkami a odpadmi vykazujúcimi iné chemické a fyzikálne nebezpečné vlastnosti,
f) ponechať zberné nádoby so zatváracím vekom otvorené,
g) spaľovať odpady v tepelných zdrojoch, ktoré nie sú priamo určené k spaľovaniu odpadu,
h) zneškodňovať chemikálie, oleje, ropné látky a iné chemické látky s nebezpečnými vlastnosťami nepovoleným spôsobom,
11. Je neprípustné uložiť, alebo ponechať KO a DSO na inom mieste, ako na mieste na to určenom v súlade s týmto VZN a osobitným predpisom.
12. Vlastník, správca alebo nájomca nehnuteľnosti (teda aj stojiska) je povinný vykonať opatrenia na ochranu svojej nehnuteľnosti pred uložením odpadu v rozpore so zákonom o odpadoch a týmto VZN.
13. Vlastník, správca alebo nájomca nehnuteľnosti, ktorý zistí, že na jeho nehnuteľnosti bol umiestnený KO a DSO v rozpore s týmto VZN, alebo osobitnými predpismi, má povinnosť oznámiť to na obec, príp. ďalším orgánom príslušným konať vo veciach odpadového hospodárstva (Obvodný úrad životného prostredia).
14. Zneškodnenie KO a DSO, ktorý bol uložený v rozpore so zákonom o odpadoch a týmto VZN („čiernej skládky“), bude zabezpečené v zmysle § 18 zákona o odpadoch.
15. Iné nakladanie s KO a DSO sa prísne zakazuje. Zákaz sa nevzťahuje na:
1. Právnická osoba alebo fyzická osoba – podnikateľ môže v zmysle § 39 ods. 12 zákona o odpadoch písomne požiadať obec o zavedenie množstvového zberu. Písomná žiadosť obsahuje názov alebo obchodné meno, sídlo alebo miesto podnikania, identifikačné číslo organizácie /IČO/. V písomnej žiadosti musí byť preukázateľné, že:
a/ množstvo ním vyprodukovaných komunálnych odpadov a drobných stavebných odpadov je presne merateľné
b/ komunálne odpady a drobné stavebné odpady sú až do ich odvozu vhodne zabezpečené
Písomná žiadosť sa doručuje obecnému úradu osobne alebo poštou.
2. Pre množstvový zber komunálneho odpadu obec ustanovuje za zbernú nádobu mobilný veľkoobjemový kontajner.
3. Pri množstvovom zbere si pôvodca komunálneho odpadu individuálne určí interval vývozu komunálneho odpadu.
4. Individuálne určenie intervalu odvozu komunálneho odpadu je pôvodca povinný písomne oznámiť obecnému úradu.
5. Na množstvový zber sa vzťahujú ostatné ustanovenia tohto VZN
1. Vykonávať zber, prepravu a zneškodňovanie KO na území obce môže len právnická alebo fyzická osoba, ktorá má na vykonávanie tejto činnosti s obcou uzatvorenú zmluvu (ďalej len oprávnená osoba).
2. Zber, preprava KO nesmie ohrozovať bezpečnosť a plynulosť cestnej premávky nad primeranú mieru a bezpečnosť chodcov.
§ na zmesový KO: 110 l kuka nádoba
§ na separované zložky KO: 700 l kontajner na sklo a 110 l plastové vrecia na ostatné komodity
6. Podrobnosti zberu, prepravy, zneškodňovania KO, podrobnosti triedenia a harmonogram vývozu sú upravené v zmluve s oprávnenou osobou. Interval vývozu zmesového KO je 1 x za štyri týždne.
7. O zbere separovaných zložiek KO bude obec informovať držiteľov odpadu v obci obvyklým spôsobom /miestnym rozhlasom a na úradnej tabuli/
1. Zakazuje sa ukladať drobný stavebný odpad (DSO) do 110 l zberných nádob a 1100 l kontajnerov na zmesový komunálny odpad alebo vedľa nich.
2. Držitelia tohto odpadu sú povinní DSO počas realizácie prác zhromažďovať bezpečným spôsobom mimo verejného priestranstva, alebo na verejnom priestranstve výlučne na základe súhlasu obce s užívaním verejného priestranstva. Pri užívaní verejného priestranstva nesmie dôjsť k poškodeniu životného prostredia, nadmernému znečisteniu okolia a k ohrozeniu bezpečnosti a zdravia ľudí.
3. Držitelia DSO sú povinní odpad prednostne vytriediť na jednotlivé zložky : sklo, kovy, plasty, papier a lepenku.
4. Odvoz a likvidácia DSO sa robí na vlastné náklady pôvodcu, alebo držiteľa odpadu, spôsobom a prostriedkami ustanovenými všeobecne záväznými právnymi predpismi.
1. Zhromažďovanie a preprava objemného odpadu sa uskutočňuje dvakrát ročne pre občanov – fyzické osoby. Pre tento účel obec zabezpečí u oprávnenej osoby rozmiestnenie veľkoobjemového kontajnerov na vhodnom mieste v obci, dohodne spôsob prepravy, zneškodnenie a intervaly vývozu. O mieste a dátume umiestnenia veľkoobjemového kontajnera bude obec informovať držiteľov odpadu v obci obvyklým spôsobom /miestnym rozhlasom a na úradnej tabuli
2. V prípade potreby zneškodniť objemný odpad mimo vyhlásených intervalov zberu, pôvodca si túto službu zabezpečí u oprávnenej osoby na vlastné náklady.
3. Právnické osoby, fyzické osoby – podnikatelia a organizácie si túto službu zabezpečujú celoročne na vlastné náklady.
4. Obec zabezpečí informovanosť občanov o zbere objemného odpadu obvyklým spôsobom (obecným rozhlasom a na úradnej tabuli). V informácii uvedie najmä termíny, v ktorých bude veľkoobjemový kontajner rozmiestnený, druh odpadu, pre ktorý je určený, miesto rozmiestnenia v obci a pod.
5. Objemný odpad bude zneškodňovaný na skládke TKO.
Zber, preprava biologicky rozložiteľných odpadov (BRO)
1. Každý pôvodca je povinný triediť BRO oddelene od iných zložiek KO.
2. Držiteľ BRO zo záhrad a priľahlých pozemkov zabezpečí jeho zhodnotenie v priestoroch svojho pozemku kompostovaním. Na požiadanie je možné pristavenie veľkoobjemových kontajnerov na náklady držiteľ BRO.
1. Majitelia septikov, resp. ich iní užívatelia ako nájomcovia, správcovia a pod., sú povinní zabezpečiť na vlastné náklady zneškodňovanie kalov prostredníctvom oprávnenej organizácie, ktorá má na túto činnosť oprávnenie.
2. Každý majiteľ septika je povinný viesť po dobu 3 rokov evidenciu a uschovávať doklady o zabezpečení vývozu kalu zo septika oprávnenou osobou a o jeho bezpečnej likvidácii na určenom mieste. Porušenie tejto povinnosti je priestupkom podľa ustanovenia § 80 ods. 1 písm. b) zákona o odpadoch.
Zber, preprava a zneškodňovanie odpadov s obsahom škodlivín
1. Držiteľ odpadu je povinný z komunálneho odpadu vytriediť nebezpečný odpad, ukladať a pripraviť ho na odovzdanie pracovníkom zmluvne oprávnenej osoby pri ich zvoze. Jedná sa o nasledovné zložky KO, kategorizované ako nebezpečné odpady z domácností :
- žiarivky a odpad obsahujúci ortuť.
2. Zber takéhoto odpadu zabezpečí obec 2 x ročne prostredníctvom zmluvnej oprávnenej organizácie.
3. O zbere nebezpečných odpadov bude obec informovať držiteľov odpadu v obci obvyklým spôsobom /miestnym rozhlasom a na úradnej tabuli
1. Priestupku v zmysle tohto VZN sa dopustí ten kto:
a) sa nezapojí do zberu,
b) zneškodní KO a DSO alebo zhodnotí odpad v rozpore s týmto VZN,
c) uloží odpad na iné miesto, než na miesto určené obcou v tomto VZN,
d) si nesplní oznamovaciu povinnosť v zmysle zákona o odpadoch (§ 18 ods.6),
e) neposkytne obci požadované údaje (§ 39 ods. 9 zákona o odpadoch).
2. Za priestupky podľa ods. 1 možno uložiť pokutu až do výšky 165 eur.
3. Za porušenie tohto VZN možno v blokovom konaní uložiť pokutu do výšky 33 eur.
4. Starosta obce môže uložiť právnickej osobe, alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN (§ 13 ods. 9 zákona č. 369/1990 Zb. o obecnom zriadení v znení neskorších predpisov).
5. Výnosy z pokút sú príjmom rozpočtu obce a sú účelovo viazané na zlepšenie odpadového hospodárstva obce (predchádzanie a obmedzovanie vzniku odpadov, zvýšenie účinnosti triedenia odpadov alebo zlepšenie technického a technologického vybavenia pre odpadové hospodárstvo obce).
6. Kontrolu dodržiavania ustanovení tohto VZN a prerokovávanie priestupkov proti tomuto VZN vykonáva obec.
7. Priestupky podľa § 80 ods. 1, písm. a) až c) a f) zákona č. 223/2001 Z.z. o odpadoch v znení neskorších predpisov prejednáva obec.
8. Na priestupky a ich prejednávanie sa vzťahujú všeobecné právne predpisy a to zákon č. 372/1990 Zb. o priestupkoch v znení neskorších predpisov.
Týmto VZN nie sú dotknuté povinnosti fyzických osôb, právnických osôb a fyzických osôb oprávnených na podnikanie, vyplývajúce z osobitných predpisov.
Pokiaľ v tomto VZN nie je uvedené inak, platia ustanovenia zákona č. 369/1990 Zb. o obecnom zriadení v znení neskorších predpisov, zákona č. 223/2001 Z.z. o odpadoch v znení neskorších predpisov (ďalej „zákon o odpadoch“) a zákona č. 582/2004 Z.z. o miestnych daniach a miestnom poplatku za komunálne a drobné stavebné odpady.
1.TotoVZN č.3/2011 schválilo obecné zastupiteľstvo v Tuhári na svojom zasadnutí
dňa 14.2.2011
2.Toto všeobecne záväzné nariadenie nadobúda účinnosť 15. dňom od jeho vyvesenia.

References: § 6
 § 11
 § 39
 § 39
 § 18
 § 39
 § 80
 § 80